Фестивал Момин круг
Фестивал „Момин круг“ је својеврстан омаж или перформанс стваралаштву Моме Капора који организује Задужбина „Момчило Момо Капор“, у Београду на Ади Циганлији која је више од пола века представља непресушан извор инспирације за Мому Капора као писца и сликара.

Живот и дело Моме Капора 
Момчило Момо Капор (1937 — 2010) био је српски сликар, књижевник и новинар, који је још за живота постану легенде, и најбољи писац међу сликарима и најбољи сликар међу писцима. За собом је оставио велики број насликаних слика и нацртаних цртежа, преко 40 написаних романа, кратких прича и аутобиографских књига и есеја. Дела су му превођена су на француски, руски, немачки, пољски, чешки, бугарски, мађарски, словеначки и шведски језик.

Дипломирао је сликарство на београдској Академији ликовних уметности, али је био мултимедијални уметник и писац. Сликарску сцену Југославије и Србије освојио је својим најпознатијим ликовним делима, а књижевну књигама и есејима међу којима је свакако значајна култна књига „Белешке једне Ане“ (1978), којом је Момо Капор стекао велику популарност и симпатије код публике.

Поред великог броја наслова, романа и збирки прича, Капор је творац и великог броја документарних филмова и телевизијских емисија. По његовим сценаријима снимљено је неколико дугометражних филмова од којих су најпознатији: „Бадеми с ону страну смрти“, „Банкет“, „Валтер брани Сарајево“, „Џоли џокеј“ и „Крај викенда“. 

Поред великог књижевног успеха, Капорови романи „Уна“ (1981) и „Књига жалби“ (1984) доживели су и своју екранизацију. Последња пишчева књига „Како постати писац“ објављена је 2010. године у издању Српске књижевне задруге.

Момо Капор је био члан Сената Републике Српске, као и члан Академије наука и умјетности Републике Српске. Последњих година живота био је редовни колумниста франкфуртских Вести. Сахрањен је у Алеји великана у Београду.

О Фестивалу 
Момин круг је покушај да се направи „микрофестивал или догађај – перформанс с великим дометима“, који ће пробати да мапира Аду и Београд као још један креативни и уметнички потенцијал Србије и овог региона Балканског полуострва. 

У плану је да овај културни догађај, који је у тесној вези с уметничким стваралаштвом Моме Капора постане вишедневан и традиционалан, да се изводи сваке кодине, и да мотивише младе уметнике и шири Момин и београдски дух.

фестивалске манифестације замишљене су тако; да прате видљиве и невидљиве трагове које је Капор остављао пишући и проводећи време на многим адресама, остављајући, за својим животом и делима, причу колико о себи, толико и о духу Београда. Тако ће поред Аде Циганлије, која представља кључну тачку ове манифестације, као Капорове незаобилазне инспирације, то бити и Неимар - крај у у коме је Момо одрастао и где је провео последње године живота, Југословенска кинотека у Косовској улици која такође је имала значајно место у његовом животу и утицај на његов уметнички рад, и на другим местима у Београду.

Преглед одржаних Фестивала.

Извори

Спољашње везе 
 Веб страница Задужбина „Момчило Момо Капор”

Фестивали у Србији
Ада Циганлија
Културне манифестације Београда
Момо Капор
Култура на Чукарици